
 మెల్లమెల్లగా ఆమెలోని భయం కూడా మాయమౌతోంది. పట్టాభి వాళ్లిద్దర్నీ పిలుచుకువెళ్లాడు. తన దగ్గరున్న తాళంతో ఇంటి తలుపు తెరిచాడు. 

 "ఇక మీ ఇష్టం వచ్చినన్ని రోజులు వుండవచ్చురా." ఓకో మరినే వెళ్లొస్తా. ఏం అవసరమొచ్చినా నన్నడుగు. మోహమాటపడకు' అని పట్టాభి ఇద్దరి దగ్గరా సెలవు తీసుకుని వెళ్లిపోయాడు. 

 ఆ ఇల్లు చిన్నది. రెండే గదులు. అందులోనే బాత్రూమ్ కూడా వుంది. శుభ్రంగా వుంచడం చేతికాని వాళ్లు వున్నారని ఇంటిని చూస్తేనే తెలిసిపోతోంది. ఇంటికి బొల్లిమచ్చల జబ్బున్నట్టు గోడలకు కొట్టిన గోపీ రంగు అక్కడక్కడా వూడి వికారంగా కనిపిస్తోంది. 

 వంటగది అయితే సన్నగా పొగగొట్టంలా వుంది తప్ప రూమ్ లా లేదు. ఇకముందున్న గది కాస్తంత పెద్దదేగానీ అందంగా లేది. దానికి ఓ మూలన ఓ చాపా, దిండూ, గోడకు మధ్యలో ఓ సాయిబాబా ఫోటో మాత్రం వున్నాయి. ఆ ఇంటికి పక్కన మరో ఇల్లు కూడా వుంది. 

 ఇద్దరూ చక్కగా తయారై టిఫిన్ తెచ్చుకుని తినేటప్పటికి టైమ్ తొమ్మిదయింది. 

 చాపమీద పడుకుని మాటల్లో పడ్డారు. రాత్రి నిద్రలేకపోవడంతో వాళ్లకి తెలియకుండానే నిద్రపట్టేసింది.

 లేచి చూస్తే టైమ్ సాయంకాలం అయిదుగంటలు. 

 భరణి తనపక్కనున్న ఇందుమతిని లేపాడు. 

 స్నానాలు ముగించి బట్టలు మార్చుకునేటప్పటికి హాయిగా వుంది. సాయం సంధ్య వీడ్కోలు తీసుకుంటుంటే రాత్రి ప్రవేశిస్తోంది. 

 "రెడీగా వుండు - మల్లెపూలు తెస్తాను. ఈ రోజు ఫస్ట్ నైట్ కదా" భరణి హుషారుగా ఇందుమతి బుగ్గమీద కొట్టి బయటికి అడుగులేశాడు. 

 ఆమె ముసిముసిగా నవ్వింది వెళ్లిరమ్మన్నట్టు. 


                   * * * 

 
 చీకట్లుపడ్డా దీపం వేయాలనిపించలేదు శతరూపకు. కూర్చున్న చోటునుంచే లేవాలనిపిచడంలేదు.

 ఆమె ఉదయం నుంచీ ఆలానే వుంది. 

 కూతురి కోసం బావులు, చెరువులూ వెదికకా ఇంటికొచ్చి కూలబడిపోయింది. కడుపులోని పేగుల్ని తీసి కత్తితో కత్తిరిస్తున్నట్టు విలవిల్లాడి పోయింది. గుండెను బోర్లించేస్తే రక్తమంతా కిందికి ఒలికిపోయినట్లు నిస్సత్తువ, బాధ మనిషినంతా కుంగదీస్తుంటే నిలబడే వీలులేక ఇంట్లో వుండిపోయింది. 

 మొదటగా ఎదురింటి రేణుక వచ్చింది. 

 ఆమె ఇందుమతితో చాలా క్లోజ్ గానే వుంటుంది. వస్తూనే తనకోసం అడిగింది. 

 శతరూపకు ఏం చెప్పాలో తెలిసింది కాదు. 

 "తెల్లవారే టౌన్ నుంచి వచ్చాను. అప్పట్నుంచీ కనిపించలేదు. ఏమైందో మరి" అంతవరకే చెప్పింది. 

 అయినా కన్నతల్లిపడుతున్న మనోవేదనని ఎవరైనాసరే ఇట్టే పసిగట్టగలరు. 

 "అవునా పిన్నీ" అని రేణుక కూడా కొంతసేపు అటూ ఇటూ వెదికింది. ఎక్కడా కనిపించలేదు. రేణుక తిరిగి ఇంటికి వచ్చేసింది. 

 రెండు రోజుల ముందు భరణి తన కేబుల్ సిస్టమ్ ను నారాయణ రెడ్డి అనే వ్యక్తికి అమ్మేశాడని తన అన్న మరో స్నేహితుడికి చెబుతుంటే విన్నది రేణుక.

 ఆ సమయంలోనే ఏదో అనుమానం ఫ్లాష్ అయింది. వడివడిగా చిత్ర ఇంటికి వెళ్లి వాకబు చేసింది. భరణిలేడు. అన్నిటిని కలిపి ఆలోచించింది- సత్యం బోధపడింది. మరో అయిదు నిముషాల్లో ఊరంతా విషయం విష జ్వరంలా వ్యాపించిపోయింది. 

 శతరూప ఇంటికి స్త్రీలు క్యూ కట్టారు. ఏదో మిషచేత రావడం, ఇందుమతికోసం అడగడం - వెళ్లడం చేస్తున్నారు. శతరూపంటే ఎంతోకొంత అభిమానం వున్న సక్కుబాయి చివరికి విషయం చెప్పింది. 

 ఎప్పుడైతే కూతురు భరణి అనే అబ్బాయితో వెళ్ళిపోయిందని విన్నదో అప్పుడు కుదుటపడింది ఆ తల్లి హృదయం. ఎక్కడో ప్రాణాలతో వుంటే చాలునన్న కోరిక. అయితే అదీ అయిదు నిముషాలే.

 ఆ తరువాత వచ్చిన సవాలక్ష సందేహాలను ఎవరు తీరుస్తారు? అందుకే లేనిపోని భయాలు గుండెల్లో దూరి అదేపనిగా కెలకడం ప్రారంభించాయి. 

 భరణి గురించి ఆమెకి అసలు ఏమీతెలియదు, చీకటిలో రెండుసార్లు చూసిందంతే. పరామర్శకి ఇంటికొచ్చిన ఒకరిద్దర్ని అడిగింది. అతను ఎలాంటివాడని?వాళ్లిద్దరూ అంత సంతృప్తికరంగా చెప్పలేదు.

 mellamellagaa aameloni bhayam kuudaa mayamoutondi. pattabhi valliddarni piluchukuvellaadu. tana daggarunna taalamto inti talupu terichaadu. 

 "ika mee ishtam vachinanni rojulu vundavachura." oko marine vellosta. yem avasaramochinaa nannadugu. mohamatapadaku' ani pattabhi iddari daggara selavu teesukuni vellipoyaadu. 

 aa illu chinnadi. rende gadulu. andulone batroom kuudaa vundi. subhramgaa vunchadam chetikaani vaallu vunnaarani intini chustene telisipotondi. intiki bollimachala jabbunnattu godalaku kottina gopi rangu akkadakkada voodi vikaaramgaa kanipistondi. 

 vantagadi ayithe sannagaa pogagottamla vundi tappa room laa ledu. ikamundunna gadi kaastanta peddadegaanii andamgaa ledi. daaniki oo moolana oo chapa, dinduu, godaku madhyalo oo saibaba photo maatram vunnayi. aa intiki pakkana maro illu kuudaa vundi. 

 iddaruu chakkaga tayaarai tiffin tecchukuni tinetappatiki time tommidayindi. 

 chaapameeda padukuni maatallo paddaaru. raatri nidralekapovadamto vaallaki teliyakundaane nidrapattesindi.

 lechi chuste time saayankaalam ayidugantalu. 

 bharani tanapakkanunna indumatini lepadu. 

 snaanaalu muginchi battalu maarchukunetappatiki haayigaa vundi. saayam sandhya veedkolu teesukuntunte raatri pravesistondi. 

 "redeegaa vundu - mallepulu testaanu. ee roju fust nait kada" bharani husharuga indumati buggameeda kotti bayatiki adugulesadu. 

 aame musimusigaa navvindi vellirammannattu. 


                   * * * 

 
 cheekatlupadda deepam veyalanipinchaledu sataroopaku. kuurchunna chotununche levalanipichadamledu.

 aame udayam nunchi alane vundi. 

 koothuri kosam baavulu, cheruvuluu vedikaka intikochi koolabadipoyindi. kadupuloni pegulni teesi kattito kattiristunnattu vilavilladi poyindi. gundenu borlincheste raktamanta kindiki olikipoyinatlu nissattuva, baadha manishinantaa kungadeestunte nilabade veeluleka intlo vundipoyindi. 

 modatagaa edurinti renuka vachindi. 

 aame indumatitoe chala close gaane vuntundi. vastune tanakosam adigindi. 

 sataroopaku yem cheppalo telisindi kaadu. 

 "tellavare toun nunchi vachanu. appatnunchii kanipinchaledu. emaindo mari" antavarake cheppindi. 

 aina kannatallipadutunna manovedanani evarainaasare itte pasigattagalaru. 

 "avuna pinni" ani renuka kuudaa kontasepu atuu itoo vedikindi. ekkada kanipinchaledu. renuka tirigi intiki vachesindi. 

 rendu rojula mundu bharani tana kebul sistom nu narayana reddi ane vyaktiki ammesadani tana anna maro snehitudiki chebutunte vinnadi renuka.

 aa samayamlone edho anumanam flash ayindi. vadivadigaa chitra intiki velli vaakabu chesindi. bharaniledu. annitini kalipi aalochinchindi- satyam bodhapadindi. maro ayidu nimushaallo oorantaa vishayam visha jwaramla vyaapinchipoyindi. 

 sataroopa intiki streelu kyuu kattaru. edho mishacheta ravadam, indumatikosam adagadam - velladam chestunnaru. sataroopante entokonta abhimanam vunna sakkubai chivariki vishayam cheppindi. 

 eppudaithe koothuru bharani ane abbaito vellipoyindani vinnado appudu kudutapadindi aa talli hrudayam. ekkado praanaalatoe vunte chaalunanna korika. ayithe adhee ayidu nimushale.

 aa taruvaata vachina savalaksha sandehaalanu evaru teerustaaru? anduke leniponi bhayalu gundello doori adepanigaa kelakadam praarambhinchaayi. 

 bharani gurinchi aameki asalu emeeteliyadu, cheekatilo rendusaarlu chusindante. paraamarsaki intikochina okariddarni adigindi. atanu elantivadani?vaalliddaruu anta santruptikaramgaa cheppaledu.